Ta kasutas loomulikke kõrgeid asendeid, tihti sooritades käelööke ja blokke ilma teise käe puusale tõmbamiseta (hikite). Motobu hoidis teist kätt ees, et tagada kaitse ja tema arvates sellisest asendist on seda kergem "võitlusesse viia". Erilist tähelepanu pööras Motobu kaitsele ja keha keskjoone ründamisele. Tema  põhirelvaks olid võimsad käelöögid seiken tsuki ja uraken uchi, erinevad küünarnuki löögid ja torked keikoken ja ipponken. Nagamine Shoshin kinnitab, et keikoken oli Motobu lemmiktehnikaks. Tema sõnul lihvis meister seda lööki täie jõuga makivara pihta. Oma suure reaalse võitluse kogemuse põhjal tuli ta järeldusele, et Tavaline rusikas lähivõitluses alati ei võimalda vastast võita kuid löök keikoken on sellises olukorras ääretult tõhus.